شه‌فه‌ق نيوز/ رووژنامه‌ى "تايمز" له‌ سه‌ره‌تاى باوه‌ته‌يلى باس له‌وه‌ كرد ك ئاينده‌ى سوريا ته‌وافق له‌بانى ئه‌كريه‌ێد له‌ڕى دانيشتن و گفتگوو نه‌ك له‌ڕێ جه‌نگ.
رووژنامه‌گه‌ وت: فلاديمير بوتين سه‌رۆك رووسى له‌ى مه‌سه‌له‌ ئاگاداره‌و ئه‌ڵلاجه‌وى نيه‌ دوياى دوساڵ له‌ بوردمان ئۆپۆزسيۆن سورى و ريكخرياگ داعش خوه‌ێ جوور ناوجيكه‌ر خێريگ نيشان بيه‌ێد و دانيشتنه‌يل ئاشتى وه‌ نسبه‌ت ئه‌را سورۆك روسسى دريژه‌داينه‌ وه‌ جه‌نگ، وه‌لێ وه‌ شيوازه‌يليگ تر ئه‌را ته‌ئمينكردن به‌شار ئه‌سه‌د وه‌كيله‌ ديكتاتۆره‌گه‌ى.
رووژنامه‌گه‌ وت: هه‌رسێ سه‌رۆك توركى و ئيرانى و رووسى له‌ دانيشتن سوتشى ريككه‌فتنه‌ له‌بان ئه‌وه‌گ رى وه‌هويچ هيزيگ بيگانه‌ نه‌دريه‌ێد ده‌خاڵه‌ت بكا وه‌بى ره‌زامه‌نى ئه‌سه‌د.
جى باسه‌، رووژنامه‌گه‌ يه‌يش ده‌رخست ك ئه‌ردوغانيش له‌و دانيشتنه‌ قه‌وڵ ئه‌وه‌ داگه‌ ك هيزه‌يلى مه‌رزه‌يل نه‌په‌زنێد ئه‌را په‌لامارداين جه‌نگاوه‌ره‌يل كورد وه‌بى مشاوه‌ره‌ وه‌ل به‌شار ئه‌سه‌د سه‌رۆك سورى.
